РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 02-2151/17

8. јун 2018. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

 Одбор за првосуђе, државну управу и локалну самоуправу, на 34. седници одржаној 8. јуна 2018. године, размотрио је предлог кандидата за избор члана Одбора Агенције за борбу против корупције који су поднели Удружење новинара Србије и Независно удружење новинара Србије (број: 02-2151/17 од 28. јула 2017. године).

 На основу чл. 51. Пословника Народне скупштине, Одбор подноси

И З В Е Ш Т А Ј

Одбор за правосуђе, државну управу и локалну самоуправу констатовао је да су Удружење новинара Србије (УНС) и Независно удружење новинара (НУНС) предлог кандидата за избор члана Одбора Агенције за борбу против корупције утврдили као овлашћени предлагачи, у складу са чланом 9. став 2. тачка 9) Закона о Агенцији за борбу против корупције.

 Одбор је одлучио да предложи Народној скупштини да поднет предлог кандидата Живојина Ракочевића за избор члана Одбора Агенције за борбу против корупције размотри и донесе одлуку о избору члана Одбора Агенције за борбу против корупције.

 За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић

РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 119-283/15; 02-1021/18

8. јун 2018. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

 Одбор за првосуђе, државну управу и локалну самоуправу, на 34. седници одржаној 8. јуна 2018. године, размотрио је предлоге кандидата за избор члана Одбора Агенције за борбу против корупције који су поднели Повереник за информације од јавног значаја и заштиту података о личности (број: 119-283/15 од 1. априла 2015. године) и Заштитник грађана (број: 02-1021/18 од 2. априла 2018. године).

 На основу члана 51. Пословника Народне скупштине, Одбор подноси

И З В Е Ш Т А Ј

Одбор за правосуђе, државну управу и локалну самоуправу ставио је ван снаге став седам Обавештења 03 Број: 02-1916/17, које је доставио Народној скупштини 6. јула 2017. године.

 Одбор је констатовао да су Заштитник грађана и Повереник за информације од јавног значаја и заштиту података о личности овлашћени предлагачи, у складу са чланом 9. Закона о Агенцији за борбу против корупције за предлагање кандидата за избор члана Одбора Агенције за борбу против корупције, те да су у том смислу поднели предлог број: 02-1021/18 од 2. априла 2018. године и предлог број: 119-283/15 од 1. априла 2015. године.

 Одбор је констатовао да наведени предлози нису поднети путем заједничког договора, у складу са чланом 9. став 2. тачка 6) Закона о Агенцији за борбу против корупције.

Одбор је одлучио да предложи Народној скупштини да предлог кандидата Виде Петровић-Шкеро за избор члана Одбора Агенције за борбу против корупције, који је поднео Повереник за информације од јавног значаја и заштиту података о личности и предлог кандидата Јанка Лазаревића, судије Врховног касационог суда у пензији за избор члана Одбора Агенције за борбу против корупције, који је поднео Заштитник грађана, размотри и донесе одлуку о избору једног члана Одбора Агенције за борбу против корупције.

 За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић